ыIомэ къикIырэр «къатекIыгъэр» зыфиIу), зыфаIорэр бзэшIэныгъэм иIахьэу къатекIыгъэ гущыIэхэм ягъэпсыкIэ ыкIи ямэхьанэ, ахэр гъэпсыгъэ зэрэхъурэ шIыкIэхэр зэзгъашIэрэр ары. Терминэу «гущыIэгъэпсын» зыфиIорэм мэхьанитIу къырагъэкIы. АпэрэмкIэ, гущыIакIэхэр бзэм гъэпсыгъэ зэрэщыхъурэ процессыр къырагъэлъэгъоным пае агъэфедэ. Е.С. Кубряковам зэритхырэмкIэ, терминэу «гущыIэгъэпсын» зыфиIорэм мэхьанэу иIэр ежь гущыIэм ыцIэ къыреIотыкIыжьы, нэмыкIэу къэпIон хъумэ, гущыIэхэм ягъэпсын епхыгъэ процессым ыцI» (Кубрякова, I965: 56). ЯтIонэрэмкIэ, бзэ наукэм иIахьэу гущыIэхэм ягъэпсын къыкIурэ процессыр зэзгъашIэрэр ары.